16/07/2009 | Administración LocalMunicipal
Malpica de Bergantiños
Recadación
Bases reguladoras para a convocatoria de axudas ás entidades sen ánimo de lucro para o fomento do asociacionismo, a cultura e a soliedariedade

Sendo a finalidade desta convocatoria apoiar ás entidades sen fins de lucro no seu funcionamento ou no mantemento das súas actividades e nas programacións que desenvolvan en materia de cultura, conforme ao disposto na Lei 7/1985, de bases de réxime local (BOE núm.30, do 03-04-1985) e na normativa que a desenvolve; na Lei 5/1997, de administración local de Galicia, e con cargo ás partidas presupostarias correspondentes do Concello de Malpica de Bergantiños, convócanse, para o período que vai comprendido entre o 1 de xaneiro e o 31 de decembro de 2009, as axudas para os programas que deseguido se detallan: 1.1 Programa e aplicación orzamentaria O importe global para as presentes subvencións será de 19.125,76 € con cargo á partida 451.489 do orzamento do Concello de Malpica de Bergantiños para o ano 2009.1.2 Obxecto das axudas convocadas: 1.2.1 No Programa de promoción das Cabalgatas de Reis. Subvencionaranse os gastos derivados da organización de Cabalgatas de Reis nas diferentes parroquias do concello.1.2.2 No Programa de promoción das actividades do Entroido, subvencionarase a realización das manifestacións tradicionais do Entroido en cada parroquia, así como a realización de actividades especialmente dedicadas aos nenos.1.2.3 No Programa de promoción dos festivais de verán, subvencionarase a realización de concertos musicais no período comprendido entre o 15 de xuño e o 15 de setembro, especialmente aqueles que teñan capacidade de incidir na promoción turística do concello e os que se dirixan á mocidade como público preferente.1.2.4 No Programa de promoción cultural e da solidariedade, subvencionaranse todo tipo de actividades culturais e de promoción da solidariedade, que non sexan obxecto de axuda noutros programas desta convocatoria, así como os gastos de funcionamento das entidades culturais. Con carácter xeral non poderán ser obxecto de axuda na presente convocatoria as actividades subvencionados, no mesmo exercicio, a través doutras axudas do Concello de Malpica de Bergantiños.2.1 Poderán optar aos programas contidos na presente convocatoria: a) As entidades xuridicamente constituídas que cumpran algún dos seguintes requisitos: * Carecer de fins de lucro. * Desenvolver as súas actividades no ámbito territorial do Concello de Malpica de Bergantiños. * Estar inscritas no Rexistro Municipal de Asociacións. b) Os centros de ensino do Concello de Malpica de Bergantiños.3.1 As entidades poderán solicitar axudas a cada un dos programas (Promoción cultural e da solidariedade, promoción das actividades de Entroido e promoción das cabalgatas de reis) debendo priorizarse entre as peticións.3.2. O Concello de Malpica de Bergantiños poderá conceder ata un máximo de 4.000,00 € polo total das peticións a cada entidade solicitante.3.3 Non obstante, para a concesión primarase o maior esforzo económico que a realización das actividades supón para a entidade solicitante.3.4 A entidade que recibise unha axuda do Concello de Malpica de Bergantiños fará constar en lugar visible e destacado da publicidade da actividade a colaboración do Concello de Malpica de Bergantiños coa lenda: “Patrocina: Concello de Malpica de Bergantiños” acompañada do anagrama deste. O tamaño do anagrama e lenda deberá ser, cando menos, de igual tamaño que os restantes que aparezan no mesmo soporte gráfico.3.5 A publicidade e materiais gráficos elaborados con motivo das actividades que reciban axudas do Concello de Malpica de Bergantiños utilizarán o idioma galego.4.1 As solicitudes deberán formularse nos modelos normalizados que se facilitarán no Concello de Malpica de Bergantiños. Achegarase tamén a seguinte documentación: a. Fotocopia da tarxeta do CIF da entidade. b. Fotocopia dos estatutos da entidade. c. Fotocopia da tarxeta do NIF do representante. d. Certificación dos datos bancarios da entidade, segundo modelo aprobado polo Concello de Malpica de Bergantiños. e. Certificación acreditativa do acordo de solicitude e do nomeamento do representante para as súas relacións co Concello de Malpica de Bergantiños. f. Declaración do representante de non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria. g. Memoria explicativa da actividade que se vai realizar, que fará mención ás persoas beneficiadas directa ou indirectamente pola axuda, ao calendario fixado e ao resumo dos programas levados a cabo no exercicio anterior, se é o caso. h. Deberá presentar, tamén, unha previsión de ingresos e gastos.4.2 A documentación sinalada nos apartados a), b), c) e d) non terá que ser presentada se xa se presentou ao solicitar a súa inscrición no Rexistro Municipal de Asociacións e non houbo variación nela.4.3 A documentación que se entregue en fotocopia ha de vir debidamente compulsada.4.4 O defecto, erro ou ausencia na presentación da documentación á que se refire esta base 4, deberá ser emendado no prazo de 10 días dende a recepción do requirimento.5.1 As solicitudes presentaranse no Rexistro do Concello de Malpica de Bergantiños e na forma prevista no artigo 38.4 da Lei 30/1992, de réxime xurídico das administracións públicas e do procedemento administrativo común.5.2 O prazo de presentación de solicitudes será de 30 días naturais, que comezarán a contar dende o día seguinte ao de publicación das presentes bases no Boletín Oficial da Provincia.5.3 Non obstante o anterior, ao longo do exercicio orzamentario poderán presentarse solicitudes que, por circunstancias novas ou por causas imprevisibles e excepcionais, non puidesen presentarse no prazo sinalado no parágrafo anterior; esta circunstancia deberá motivarse e acreditarse axeitadamente, e o importe total das concesións por cada programa non poderá superar o 10 por cento do importe total da consignación deste. Estas peticións tramítanse de acordo coas presentes bases, agás o cumprimento do prazo, sempre que exista crédito suficiente.6.1 A concesión das subvencións realizarase, previo informe do Departamento de Educación e Cultura, mediante acordo da Xunta de Goberno Local do Concello de Malpica de Bergantiños, a proposta motivada da Comisión Avaliadora composta polos seguintes membros: O alcalde. A concelleira de Cultura, Educación, Xuventude e Deportes.1 concelleiro designado polo alcalde. O técnico responsable do Departamento de Educación e Cultura, con voz pero sen voto.6.2 A selección das peticións e a contía das subvencións determinarase unha vez consideradas as actividades que se van realizar, en función dos seguintes criterios: Financiamento achegado pola propia entidade (0-10 puntos). A prioridade establecida pola entidade de entre as súas propostas (0-5 puntos). Número de beneficiados directa ou indirectamente polas actividades (0-15 puntos). Interese das actividades (de 0-70 puntos) en función de: A súa repercusión no espallamento e conservación dos costumes e das tradicións específicas do noso Concello (0-20 puntos). O carácter periódico ou permanente das actividades obxecto de subvención (de 0-10 puntos). A proposta de actividades que complementen a oferta existente (0-5 puntos). A asistencia as xuntanzas de programación participativa (de 0-15 puntos). A coordinación co concello no desenvolvemento das actividades (de 0-5 puntos). O interese turístico da actividades realizadas (0-15) 6.3 A resolución da convocatoria realizarase pola Xunta de Goberno local previo ditame da Comisión Avaliadora, nun prazo que non poderá exceder de 4 meses dende a publicación das bases.6.4 Non se tendo notificado resolución expresa nese prazo, as solicitudes entenderanse desestimadas. A práctica da notificación axustarase ás disposicións contidas no artigo 59 da Lei 30/92 de 26 de novembro de réxime xurídico das administracións públicas e procedemento administrativo común.7.1 Consideracións xerais.7.1.1 O gasto xustificado documentalmente deberá acadar, o total do importe da subvención concedida e no caso de existir outras axudas, a suma das subvencións concedidas para o mesmo obxecto, obtidas de administracións públicas ou entidades privadas.7.1.2 O pagamento das subvencións realizarase logo da xustificación polo beneficiario do cumprimento da finalidade para a que se concedeu nos termos establecidos nas presentes bases. Tras a petición do beneficiario tamén poderán realizarse pagamentos anticipados con carácter previo á xustificación. Podendo anticiparse ata o 50% da cantidade concedida, acreditando previamente atoparse ao corrente dos pagamentos coa Facenda municipal. O 50% restante aboarase unha vez xustificado o total do importe concedido. Producirase a perda do dereito ao cobro total ou parcial da subvención no suposto de falta de cumprimento das condicións de xustificación, sendo aplicable o establecido na Lei 38/2003, de 17 de novembro, xeral de subvencións en canto ao reintegro e responsabilidades.7.1.3 Os gastos xustificados deberán axustarse aos conceptos incluídos no orzamento inicial. Non obstante, despois de solicitude razoada do beneficiario da subvención, poderá autorizarse o cambio dos obxectivos ou conceptos concretos que se detallan na memoria ou presuposto da solicitude, sempre que se manteña a finalidade da subvención. Esta solicitude deberá presentarse antes dos tres meses do fin do prazo inicial de xustificación e requirirá a proposta da correspondente Comisión Avaliadora, que deberá ter en conta as seguintes circunstancias: * Se o presuposto da nova actividade é superior ou igual ao presuposto subvencionado a xustificar inicial, manteranse as mesmas condicións da subvención concedida: importe da subvención e presuposto subvencionado a xustificar. * Se o presuposto da nova actividade é inferior ó presuposto subvencionado a xustificar, a Comisión Avaliadora, deberá determinar o novo importe da subvención e o novo presuposto subvencionado a xustificar, que serán inferiores aos inicialmente establecidos. A autorización de cambio será obxecto de acordo da Xunta de Goberno local.7.1.4 Para o cobramento da subvención as entidades deberán estar ao día nas súas obrigas co Concello de Malpica de Bergantiños.7.1.5 Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. Polo tanto, o importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade que desenvolverá o beneficiario.7.1.6 O beneficiario queda obrigado a facilitar canta información lle sexa requirida polo Concello e polo Consello de Contas e sométese ás responsabilidades e réxime sancionador establecido na Lei xeral orzamentaria e, no seu caso, ao disposto no Código Penal.7.2 Prazo de xustificación.7.2.1 O prazo para xustificar as subvencións será de seis meses, que comezarán a contar a partir da data de notificación da concesión desta, se ben antes de finalizar o prazo, poderá ampliarse por solicitude do interesado ou a proposta razoada da unidade xestora.7.2.2Se non se presentase a xustificación dentro de prazo (inicial ou prorrogado), por acordo da Xunta de Goberno local iniciarase o expediente de anulación do correspondente compromiso. A resolución final será notificada á entidade.7.3 Documentación xustificativa.7.3.1 Para o cobramento da subvención as entidades deberán presentar a seguinte documentación: 7.3.1.1 Declaración ou certificación de ter cumprida a finalidade da subvención mediante a realización das actividades para as que foi concedida, así como memorias de prensa, materiais gráficos editados e canta documentación contribúa a clarexar a realización e alcance do investimento e, no seu caso, acreditación de teren realizado os materiais de difusión da entidade e das actividades obxecto de axuda en galego.7.3.1.2 Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto.7.3.1.3 Acreditación da realización de gastos, do xeito seguinte: a) As subvencións que teñan por finalidade a realización de actividades que xeren gastos correntes xustificaranse mediante facturas orixinais ou fotocopias compulsadas. No caso de gastos de persoal, poderán achegarse como xustificante as nóminas acreditativas do pagamento ou os documentos xustificativos de ingreso dos seguros sociais. O gasto xustificado mediante a documentación sinalada deberá acadar, polo menos, o importe da axuda concedida, tal como vén este definido no parágrafo 1 das consideracións xerais de xustificación ou a suma das subvencións obtidas de administracións públicas ou entidades privadas, no caso de que existan. b) En ningún caso se admitirán como xustificante dos gastos as cantidades satisfeitas ao Concello, polo uso das súas instalacións.7.4 Tramitación da xustificación.7.4.1 Á vista da documentación xustificativa presentada, o órgano competente estimará o cumprimento das actividades e se a documentación é correcta, procederase ao pagamento do total da subvención concedida ou do 50% restante da subvención no caso de terse solicitado e concedido o adianto ao que se fai referencia no apartado 7.1.2 das presentes bases.7.4.2 No caso de que a documentación xustificativa fose incorrecta ou insuficiente, darase un prazo de 10 días para a súa corrección.7.4.3 De non de cumprir o requisito establecido no apartado anterior dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente. No caso de terse solicitado e concedido o adianto ao que se fai referencia no apartado 7.1.2 das presentes bases e resultar xustificada unha cantidade inferior o 50% xa pagado, a entidade afectada disporá de 15 días dende a comunicación por parte do Concello de Malpica de Bergantiños, para devolver a diferenza resultante, a través das fórmulas que na comunicación se sinalen. De non devolver a cantidade resultante e sen menoscabo das accións legais e administrativas pertinentes, a entidade afectada non poderá recibir axuda ningunha do Concello de Malpica de Bergantiños ata a regularización deste trámite.7.4.4 O aboamento da subvención materializarase mediante o ingreso na conta sinalada pola entidade. Con carácter xeral admitiranse fotocopias sempre que veñan compulsadas: Diante de notario. Pola Secretaría do Concello de Malpica de Bergantiños Polo órgano administrativo que teña no seu poder os documentos orixinais. Para o non previsto nesta convocatoria será de aplicación o disposto na Lei 38/2003, do 17 de novembro, xeral de subvencións, Lei 9/2007, do 13 de xuño, de subvencións de Galicia, Real decreto 887/2006, do 21 de xulllo, polo que se aproba o Regulamento da Lei 38/2003, do 17 de novembro, xeral de subvencións e Decreto 11/2009, do 8 de xaneiro, polo que se aproba o Regulamento da Lei 9/2007 do 13 de xuño, de subvencións de Galicia. Malpica de Bergantiños, 24 de xuño de 2009 O alcalde José Ramón Varela Rey